ברכות לראש השנה-  לפי הלו הלו אבא

ראש השנה הגיע ואני   מלא ציפייה

לכל אחד לכתוב ברכה  על גבי גלויה

לאבא שתהיה בהריון  ותביא לי  אח  אחות

ואם אינך יכול את שניהם, אז אחד לפחות

זו ברכה לאבא?

איזו ילדה  מבולבלת

זו ברכה לאמא, שאותנו יולדת ומגדלת

אה.. לאמא..

אמא'לה היקרה שלא תנבחי בלילה ולא תעשי מהומות

ושכל השנה תמצאי ליד המלונה שלך ערימה של עצמות

זו ברכה לאמא?

איזו ילדה מבולבלת

זו ברכה  לכלב ששומר ליד הדלת

אה... כלב

לכלב שלנו חומי   שעל כולנו שומר בנאמנות

שיהיה לך חלב בשפע בקערה,  ולא תיילל בגרגרנות

זו ברכה לכלב ?

איזו ילדה מבולבלת

זו ברכה לחתול או לחתולה מייללת

אה חתולה..נו ,  .טוב,

שתהיי חיילת  אמיצה ותשמרי על כל ארץ ישראל

שתחזרי הביתה בשלום וישמור עליך האל

זו ברכה לחתולה מייללת?

איזו ילדה מבולבלת

זו ברכה לאחותך הגדולה החיילת

לאחותי החיילת...אויש התבלבלתי

לרותי אחותי החיילת: שתהיי ילדה טובה בגן

ושלא  תעשי  בעיות להורים, ושלא תעשי בלאגן

זו ברכה לחיילת ?

את ודאי מתבלבלת!

זו ברכה לילדה ולילד!

אה ילדה וילד...

אז אם זו ברכה לילד  או לילדה,  אז למי אשלח אותה,  למי?

אשלח אותה  לחבר או לחברה,,,, אשלח אותה גם לעצמי !!!!!!!!!!
